Tarnowski

Tarnowski 	Tarnowski
 	
 	
Klan: 	Leliwa (med halvmåne og stjerne)
Etnicitet: 	Temerisk med teutonsk og redanisk indflydelse
Etymologi: 	Tarnow by (af tŕň (tornebusk))
Relaterede familier:	Czapski, Hlebowicz, Sieniawski, Sredziński, Tyszkiewicz
Ejendomme: 	Dzików gods, Grotniki gods, Jarosław borg, Lipusz gods, Melsztyn borg, Podole gods, Tarnopol by, Tarnow by, Tarnow borg, Tleń gods, Żur borg
Tarnowski er navnet på en af de ældste og mest magtfulde familier af adelige magnater i Temerien-Redanien. Familiens medlemmer har bestridt landets højeste embeder og tilegnet sig ekstraordinær velstand og enorme feudale ejendomme. Tolv gange i træk har et af familiens medlemmer tjent som vojvod af Lwów vojvodskab og syv gange som storkastellan af Lwów by. Slægtens mest signifikante rolle i rigets historie var, da de orkestrerede og arrangerede ægteskabet, der dannede grundlag for personalunionen mellem Temerien og Redanien. Familien anvender leliwa-klanens våbenskjold.
Familiens stamfader er den betroede kongelige rådgiver, Bogumił Szymański, der i en menneskealder bestred det næsthøjeste sekulære embede i landet som ærkekastellan af Vizima. For hans militære tjeneste skænkede kong Vizimir 2. den Gamle ham store ejendomme ved Ismenaflodenhan, hvor han i 830 5E grundlagde købstaden Tarnow og byggede to borge.
Tarnowski-familien blev berømt for deres store besiddelser og bådebyggerier mellem Ismenafloden og Kløernes Hav. Så meget desto mere smertefuldt var det for slægten, da området blev erobret af den starkiske storhertug Friedrich 3. i 270 5E og familiens godser eksproprieret. Så stor er vreden blandt familiens medlemmer, at mindst tyve har erklæret storhertuginden af Stark som deres dødsfjende, og at mange teutonere er fundet myrdede omkring Tarnopol og Jarosław med grufulde trusler skrevet i deres lig. Hoffet i Wolfenburg har indtil videre truffet den forholdsregel, at ingen, der bærer leliwa-klanens emblem, er velkommen inden for 10 mil af byen.
Category:Magnateria
Category:Temerien/Redanien
Category:Temerien
Category:Adelshuse